ทองคำปิดลบ 1.2 ดอลล์
สัญญาทองคำตลาดนิวยอร์กปิดลบ1.2 ดอลล์ติดต่อกันเป็นวันที่ 4 เนื่องจากการแข็งค่าของสกุลเงินดอลลาร์สหรัฐทำให้ความต้องการถือครองทองคำลดน้อยลง
20 ธ.ค. 2554

สัญญาทองคำตลาดนิวยอร์กปิดลบ1.2 ดอลล์ติดต่อกันเป็นวันที่ 4 เนื่องจากการแข็งค่าของสกุลเงินดอลลาร์สหรัฐทำให้ความต้องการถือครองทองคำลดน้อยลง
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 1.2 ดอลลาร์ หรือ 0.08% ปิดที่ 1,596.7 ดอลลาร์/ออนซ์ 
ทั้งนี้ ในช่วงเช้านั้น สัญญาทองคำดีดตัวขึ้นเนื่องจากนักลงทุนเข้าซื้อทองคำเพื่อหลีกเลี่ยงความเสี่ยงจากสถานการณ์ตึงเครียดในคาบสมุทรเกาหลี หลังจากนายคิม จอง อิล ผู้นำเกาหลีเหนือได้ถึงแก่อสัญกรรมด้วยอาการหัวใจวายเฉียบพลัน แต่หลังจากนั้นไม่นาน สัญญาทองคำก็ร่วงลงสู่แดนลบ เนื่องจากสกุลเงินดอลลาร์สหรัฐแข็งค่าขึ้นเมื่อเทียบกับยูโร อันเป็นผลมาจากความวิตกกังวลเกี่ยวกับวิกฤตหนี้ยุโรป
สกุลเงินยูโรร่วงลงหลังจากนายมาริโอ ดรากี ประธานธนาคารกลางยุโรป (อีซีบี) อีซีบีจะไม่ซื้อพันธบัตรเพิ่มเติมเพราะติดที่ข้อกำหนดของกฎหมาย พร้อมกับเตือนว่า วิกฤตหนี้สาธารณะจะส่งผลกระทบต่อการฟื้นตัวของเศรษฐกิจยุโรป และจะทำให้ภาคธนาคารเผชิญกับความยากลำบากในปีหน้า